I et fotografi av boligen, datert ca. 1913-14 (kreditering: Østfold Fylkes bildearkiv, bilde 172), kan en tydelig se at huset bestod av tre etasjer. Seks vinduer var vendt ut mot gaten, mens det i dag, kun er fem vinduer på boligen. Grunnmuren var av store steinblokker, mens huset hadde bekledning av trematerialer, nærmere bestemt av lektekledning. Husets byggestil er Empire. Dette ser man ved å betrakte de store vinduene og den spesielle takformen til huset. Taket er med halvvalm og er bygget av teglstein. I matriklene som Moss Bibliotek innehar, opplyses det om at boligen har et areal på over 300 kvadratmeter.